wickkiey/tamil-wikipedia-markdown huggingface dataset:
# காத்தரைன் பிளாட்ஜெட் கெபி


**காத்தரைன் பிளாட்ஜெட் கெபி** *(Katharine Blodgett Gebbie)* (ஜூலை 4, 1932 - ஆகத்து 17, 2016) ஓர் அமெரிக்க வானியற்பியலாளரும் பொதுத்துறை பணியாளரும் ஆவார். இவர் செந்தரங்கள், தொழில்நுட்பத்துக்கான தேசிய நிறுவனத்தின் இயற்பியல் அளவையியல் ஆய்வகத்துக்கும் அதன் முன்னோடிகளாய இயர்பியல் ஆய்வகம், அணு, மூலக்கூற்று, ஒளியியல்சார் இயற்பியல் மையம் ஆகியவற்றுக்கும் இயக்குநர் ஆவார். பின் குறிப்பிட்ட இரு அமைப்புகளுக்கும் இவர் மட்டுமே இயக்குஅராக இருந்து அவற்றின் மேலாண்மைப்பணிகளை மேற்கொண்டார். இவரது ஆட்சிக் காலத்தில் இந்நிறுவனங்கள் சார்ந்த நான்கு அறிவியலாளர்கள் இயற்பியலில் நோபல் பரிசைப் பெற்றுள்ளனர். நிசுட்டுவின் (NIST) காத்தரைன் பிளாட்ஜெட் கெபி ஆய்வகக் கட்டிடம் இவரது நினைவாக 2015 இல் பெயரிடப்பட்டுள்ளது.  

## இளமை

## பட்டப் படிப்பு

## திருமணம்

## பட்டமேற் படிப்பு

## தொடக்கநிலை வாழ்க்கைப்பணி

## தேசியச் செந்தரங்கள் குழுமப் பணி

## தொழிநுட்ப மேலாண்மை அறிமுகம்

## NBS, NIST நிறுவனங்களுக்குத் தலைமைவகித்தல்

## இயற்பியல் அளவையியல் ஆய்வகம்

## இறப்பு

## தகைமைகளும் விருதுகளும்
- Elected Chair, Industrial Science and Technology Section, American Association for the Advancement of Science, 2015
- Fellow, American Academy of Arts and Sciences, 2008
- Distinguished Executive Presidential Rank Award, Senior Executive Service, 2006
- Government Women’s Visionary Leadership Award, 2006
- Fellow, American Association for the Advancement of Science, 2005
- Service to America Medal, Career Achievement Award, 2002
- Department of Commerce Gold Medal for Leadership, 2002
- American Physical Society, Division of Atomic, Molecular, and Optical Physics, Recognition of Leadership in AMO Science, 2001
- Washington Academy of Sciences Award for Outstanding Contributions to the Physical Sciences, 2000
- Fellow, Washington Academy of Sciences, 2000
- Women in Science and Engineering (WISE) Lifetime Achievement Award, 1994
- Fellow, American Physical Society, 1994
- National Institute of Standards and Technology Equal Employment Opportunity Award, 1993
- Department of Commerce Gold Medal for Distinguished Achievement, 1990
- Member, Senior Executive Service of the United States of America, 1987
- Fellow, JILA, 1978 - 1990

## நினைவேந்தல்கள்

- 
- 
- 
-
# பமேளா எல். கே



**பமேளா எல். கே** *(Pamela L. Gay)* (பிறப்பு: திசம்பர் 12, 1973) ஓர் அமெரிக்க வானியலாலரும் கல்வியியலாளரும் கல்வி ஒளிபரப்பாளரும் எழுத்தாலரும் ஆவார். இவர் வானியல் ஒளிப்பரப்புக்காகவும் மக்கள் வானியல் நிகழ்ச்சிகளுக்காகவும் பெயர்பெற்றவர். இவர் பசிபிக் வானியல் கழகத்தின் மக்கள் அறிவியல் தொழில்நுட்ப இயக்குநர் ஆவார். இவரது ஆராய்ச்சி வானியல் தரவுப் ப்குப்பாய்விலும் மக்கள் அறிவியல் முயற்சிகளின் தாக்கத்திலும் அமைந்தது. இவர் பல்வேறு தொலைக்காட்சித் தொடர் ஆவணங்களில் தோன்றியுள்ளார்.  

அண்ட உசாவல் அமைப்பின் இயக்குநராக, இவர் மக்கள் அறிவியல் பரப்புதலிலும் கல்விசார் பரப்புரைகளிலும் மக்கள் அறிவியல் நிகழ்ச்சிகளிலும் கலந்துகொண்டு வானியல் ஆய்வில் மக்களின் பங்கேற்பை ஊக்குவித்தார். இவர் பன்னாட்டலவில் அறிவியல், அறிவியல் ஐயுறவு பற்றிய தலைப்புகளில் பேசியுள்ளார்.  

## வாழ்க்கைப்பணி

### ஆராய்ச்சி

### அண்ட உசாவல்

## கல்விசார் பரப்புரை

## தகைமைகளும் விருதுகளும்
- Sigma Xi Researcher of the Year Award for Southern Illinois University Edwardsville — 2012
- Outstanding Science Educator of the Year Award, The Academy of Science — St. Louis — 2012
- "Best Infotainment" Parsec Award for Astronomy Cast - Finalist 2007 — 2009, 2011 – 2012
- "Best Infotainment" Parsec Award for 365 Days of Astronomy - Finalist 2010 – 2012, Winner 2009
| 2015 | *புடவி* | காட்சி #9.01 - "பேர்ழிவுக்கான ஆமென்கள்" | தொலைக்காட்சித் தொடர் ஆவணம் |
| --- | --- | --- | --- |
| 2013 | *உயர் கமுக்கங்கள்* | காட்சி #1.02 - "பேரழிவு நாள்" | தொலைக்காட்சித் தொடர் ஆவணம் |
| 2012 | *புடவி* | காட்சி #6.11 - "ஆழ் உறைவு" | தொலைக்காட்சித் தொடர் ஆவணம் |
| 2009 | *புடவி* | காட்சி #4.11 - "அறிவியல் புனைவு, அறிவியல் உண்மை" | தொலைக்காட்சித் தொடர் ஆவணம் |
| 2009 | *புடவி* | காட்சி #4.08 - "விண்வெளிப் போர்கள்" | தொலைக்காட்சித் தொடர் ஆவணம் |
# டைதயோனிக் அமிலம்



**டைதயோனிக் அமிலம்** *(Dithionic acid)* என்பது H<sub>2</sub>S<sub>2</sub>O<sub>6</sub> என்ற மூலக்கூற்று வாய்ப்பாடு கொண்ட ஒரு வேதியியல் சேர்மமாகும். இச்சேர்மம் கரைசலாக மட்டுமே அறியப்படுகிறது .  

## உப்புகள்

டைதயோனிக் அமிலம் இரட்டைப் புரோட்டான் வழங்கியாகும். இதனால் உருவாகும் உப்புகள் டைதயோனேட்டுகள் எனப்படுகின்றன. ஒரு புரோட்டான் இழந்து உருவாகும் அமில உப்புகள் ஏதும் அறியப்படவில்லை. டைதயோனேட்டு உப்புகள் அனைத்தும் நீரில் நன்கு கரைகின்றன . இவ்வகை உப்புகள் மிதமான ஆக்சிசனேற்றிகளாகவும் மிதமான ஒடுக்கிகளாகவும் செயல்படுகின்றன. டைதயோனேட்டு அயனி ஈத்தேன் போன்ற வடிவத்தைக் கொண்டுள்ளது. ஆனால் இரண்டு SO3 குழுக்கள் கிட்டத்தட்ட மற்றைக்கப்பட்ட இணக்கத்தையே ஏற்றுள்ளன. S—S பிணைப்புகள் 2.15 Å நீளம் கொண்டுள்ளன. S—O பிணைப்புகள் 1.43 Å.நீளத்துடன் குறைவான நீளம் கொண்டுள்ளன.  

## தயாரிப்பு

ஒரு சல்பைட்டை ஆக்சிசனேற்றம் செய்வதன் மூலமாக டைதயோனேட்டு தயாரிக்கப்படுகிறது. (அதாவது +4 என்ற ஆக்சிசனேற்ற நிலையிலிருந்து அவை +5 ஆக்சிசனேற்ற நிலைக்கு மாறுகின்றன) ஆனால் கந்தக டை ஆக்சைடின் குளிர்ந்த நீர்த்த கரைசலை மாங்கனீசு டை ஆக்சைடுடன் சேர்த்து ஆக்சிசனேற்றம் செய்து பேரளவில் டைதயோனேட்டு தயாரிக்கப்படுகிறது.  

:2MnO<sub>2</sub> + 3SO<sub>2</sub> → MnS<sub>2</sub>O<sub>6</sub> + MnSO<sub>4</sub>  

உருவாகும் மாங்கனீசு டைதயோனேட்டு கரைசல் பின்னர் இரட்டை இடப்பெயர்ச்சி வினை மூலம் டைதயோனேட்டு உப்புகளாக மாற்றப்படுகின்றன.  

:Ba<sup>2+</sup>(aq) + MnS<sub>2</sub>O<sub>6</sub>(aq) + MnSO<sub>4</sub>(aq) → BaSO<sub>4</sub>(s)↓ + BaS<sub>2</sub>O<sub>6</sub>•2H<sub>2</sub>O(aq)  

பேரியம் டைதயோனேட்டு கரைசலுடன் கந்தக அமிலத்தைச் சேர்த்து சூடுபடுத்துவதால் அடர்த்தியான டைதயோனிக் அமிலக் கரைசல் கிடைக்கிறது:  

:BaS<sub>2</sub>O<sub>6</sub>(aq) + H<sub>2</sub>SO<sub>4</sub>(aq) → H<sub>2</sub>S<sub>2</sub>O<sub>6</sub>(aq) + BaSO<sub>4</sub>(s)↓
# விசுவாசம் (திரைப்படம்)


***விஸ்வாசம்*** (*Viswasam*) என்பது 2019 ஆம் ஆண்டில் வெளியான ஓர் இந்தியத் தமிழ்த் திரைப்படம் ஆகும். இத்திரைப்படத்தில் அஜித் குமார், நயன்தாரா, விவேக், யோகிபாபு ஆகியோர் முக்கிய கதாப்பாத்திரத்தில் நடித்துள்ளனர். இத்திரைப்படமானது அஜித் நடித்த வீரம், வேதாளம், விவேகம் திரைப்படங்களை இயக்கிய சிவாவால் எழுதி, இயக்கி மற்றும் தியாகராஜனால் தயாரிக்கப்பட்டது. இத்திரைப்படத்திற்கு டி. இமான் இசையமைத்துள்ளார்.  

## நடிகர்கள்
- அஜித் குமார் - தூக்குதுரை
- நயன்தாரா - நிரஞ்சனா
- ஜாங்கிரி மதுமிதா - ரோசாமணி மனைவி
- ஜெகபதி பாபு - கௌதம் வீர்
- விவேக் - கேசவன்
- யோகி பாபு - வேலு
- தம்பி ராமையா - ரோசாமணி
- ரோபோ சங்கர் - மெரிட்
- கோவை சரளா - பிலோமினா
- ரமேஷ் திலக் - தூக்குதுரை நண்பர்
- கலைராணி - தூக்குதுரையின் அத்தை
- சுஜாதா சிவக்குமார்
- பரத் ரெட்டி
- சுரேகா வாணி
- அனிக்கா

## தயாரிப்பு
இத்திரைப்படத்தின் ஆரம்பகட்ட படப்பிடிப்பு 2018 பிப்ரவரி மாதத்தில் தொடங்கப்பட்டது.  

## வெளியீடு
இத்திரைப்படமானது சனவரி 10, 2019 அன்று வெளியானது.
# மாவலி (கம்பன் காட்சி)


**மாவலி** என்பவன் வரலாற்றைக் கம்பராமாயணம் குறிப்பிடுகிறது. தன் வேள்விக்குத் துணை புரியுமாறு இராமனையும் இலக்குவனையும் அழைத்துக்கொண்டு விசுவாமித்திர முனிவன் சென்றான். வழியில் இருந்த சோலை ஒன்றினைப் பார்த்து அதனைப்பற்றி இராமன் முனிவரிடம் வினவினான். முனிவன் அந்தச் சோலையைப் பற்றிக் கூறும்போது மாவலி வரலாற்றைக் கூறுகிறான். புராணங்களில் இவன் பெயர் பகாபலி என்று உள்ளது. கதைப்போக்கும் வேறாக உள்ளது.  
## மாவலி வரலாறு
மாவலி என்னும் மன்னன் உலகினைத் தூக்கும் ஆண்பன்றி போன்ற வலிமை படைத்தவன். இவன் வானவர் வேள்வி செய்ய விடாமல் தடுத்தான்.  

அதனால் தேவர்கள் திருமாலை வணங்கிக் காக்குமாறு வேண்டிக்கொண்டனர்.  

திருமால் ஆலம் விதை போலக் குறள் வடிவம் கொண்டவராக, காசிபன் அதிதி ஆகியோரிக்கு மகனாகப் பிறந்தார்.  

அந்தணன் கோலத்தில் மாவலியிடம் வந்தார்.  
### முகமன்
வாமணன் வந்தது கண்டு மாவலி எதிர் சென்று வரவேற்றான். “உன்னைக் காட்டிலும் சிறந்த அந்தணர் இல்லை; என்னைக் காட்டிலும் உயர்ந்தவர் இல்லை!” என்று வாமணனிடம் கூறினான்.  

அதனைக் கேட்ட வாமணன் “நீண்ட கையை உடையவனே! உன்னிடம் ஏதாவது ஒன்றை விரும்பி வந்தவர் பெறாமல் திரும்பியது இல்லை” என்றான்.  

மகிழ்ச்சி கொண்ட மாவலி “என்ன செய்யவேண்டும்” என வினவினான். “மூன்று அடி மண் இருக்குமானால் தருக” என்றான் வாமணன். உடனே வாமணன் “தந்தேன்” என்றான்.  
### அமைச்சன் எச்சரிக்கை
மாவலியின் அமைச்சன் சுக்கிராச்சாரியார் “இது வஞ்சகம்; வந்தவன் குறளன் அல்லன்; அண்டம் முற்றும் அகண்டு கிடப்பவன்; முன்பொரு காலத்தில் உலகையே விழுங்கியவன்” என்று கூறி மாவலியை எச்சரித்தார்.  
### மாவலியின் ஈகைக்குணம்
“கொடுக்க நிமிர்ந்த கை தாழாது. கொடுப்பதை விட எனக்கு என்ன நன்மை இருக்கிறது” என்று மாவலி கூறினான்.  

என்னினும் உயர்ந்தவர் ஒருவர் என்னிடம் தானம் பெறுவாராயின் என்னைக் காட்டிலும் உயர்ந்தவர் யார் – என்றான் மாவலி  
உயிரைக் கேட்டாலும் கொடுப்பது நன்று; கொள்வதுதான் தீயது – என்றான்.  
ஈந்தவரே மேலானவர். இந்த உலகில் நிலையாக இருந்தவர் யார்? என்று மாவலி வினவினான்  
தானம் கேட்டு வருபவர் பழி உண்டாக்குபவர் அல்லர். கொடுப்பவரைத் தடுப்பவரே பகைவர் என்றான் மாவலி.  
கையில் உள்ளபோதே கொடுத்தல் அறம். தடுப்பது உலோபம் என்று மேலும் கூறினான்.  

### ஈதல்
இவ்வாறெல்லாம், அமைச்சன் கூற்றைத் தடுத்துக் கூறிய மாவலி, “உன் காலடிகளால் மூன்று அடி அளந்துகொள்க” என்று கூறிக்கொண்டு வாமணன் கையிலிருந்த கண்டிகை நீரை வாங்கித் தாரை வார்ந்தான்.  

மாவலி தாரை வார்த்த நீர் கையில் பட்டதும் வாமணன் வியப்பும் அச்சமும் கொள்ளுமாறு வானளாவ உயர்ந்தான். உயர்ந்தவர்க்குச் செய்த உதவி பெரிதாவது போல உயர்ந்தான்.  

அளக்க உயர்ந்த கால் வானுலகம் மண்ணுலகம் அனைத்தையும் இரண்டு தப்படிகளால் அளந்துவிட்டது.  

வானளாவ உயர்ந்த குறளன் மூன்றாவது தப்படிக்கு மாவலியின் தலைமேல் வைத்து அளந்துகொண்டான்.  

மாவலி பிடுங்கிக்கொண்ட இந்தச் சோலையை இந்திரனுக்குக் கொடுத்துவிட்டுத் திருமால் பாற்கடலில் பள்ளிகொள்ளச் சென்றுவிட்டார். அவரது காலடிகளைத் திருமகளின் கைகள் சிவந்து காட்டுகின்றன.
# மால்யவான்

**மால்யவான்** (**Malyaban** or **Malyavan**), இலங்கையின் அரக்கர் குல வேந்தன் இராவணின் தாய்வழி தாத்தா சுமாலியின் மூத்த சகோதரும், மரியாதைக்குரிய தலைமை அமைச்சரும் ஆவார்.  

**சுகேது** என்கின்றவருக்குப்பிறந்த மூவரில் மூத்தவன் மால்யவான். இளையவர்கள் சுமாலி <small>(இராவணனின் தாய்வழித் தாத்தா) </small> மற்றும் **மாலி** ஆவர். இவர்கள் இலங்கையை ஆண்ட போது, குபேரன் இவர்களிடமிருந்து இலங்கையைப் பறித்தான்.  

## இராமாயணத்தில்
இராமருடன் போரிடாது, அசோக வனச் சீதையை விடுதலைச் செய்ய இராவணனுக்கு அறிவுரை வழங்கியவர் மால்யவான்.  

இராம - இராவணப் போரில், இராவணன் மடிந்த பின், இலங்கை வேந்தனாக பதவியேற்ற வீடணனின் தலைமை அமைச்சராக தொடர்ந்தவர் மால்யவான்.  

## குடும்பம்
சுகேது என்ற அரக்கருக்கு பிறந்த மூவரில் மூத்தவன் மால்யவான். இளையவர்கள் சுமாலி மற்றும் மாலி ஆவர். மால்யவானின் மனைவி சுந்தரி. மால்யவான் - சுந்தரி இணையரின் எட்டு குழந்தைகள் முறையே: வஜ்ஜிர முஷ்டி, விருபாக்சன், துர்முகன், சுப்தகன், யாக்கியகோப், மத், உன்மத்தன் மற்றும் பெண் குழந்தை அனலா. ஆவார்.
# பல்லினவைரம்

**பல்லினவைரம்** *(Heterodiamond)* என்பது போரான், கார்பன், நைட்ரசன் தனிமங்களால் ஆக்கப்பட்ட ஒரு மீக்கடின வேதிப்பொருளாகும். உயர் வெப்பநிலை, உயர் அழுத்தத்தில் இப்பொருள் உருவாகிறது. உதாரணமாக வெடிக்ககூடிய அதிர்ச்சி அலைகள் வைரமும் கனசதுர போரான் நைட்ரைடும் கலந்த கலவையின் மீது செலுத்தப்படுகின்றன. பல்லின வைரம் என்பது நானோ-படிகங்களுடன் உறைந்த ஒரு பல்படிகப் பொருளாகும். மற்றும் இதன் நுண்தூள் வடிவம் ஆழ்ந்த கருநீலம் தோய்ந்து காணப்படுகிறது. பல்லினவைரம் வைரத்தைப் போன்ற கடினத்தன்மையும் கனசதுர போரான் நைட்ரைடு போல சிறந்த வெப்பத்தடைப் பொருளாகவும் செயல்படுகிறது. கார்பன் மற்றும் பல்லின அணுக்களுக்கு இடையில் உள்ள sp3 σ- பிணைப்புகள் வைரத்தின் கட்டமைப்பில் இடம்பெற்றுள்ளமை இச்சிறப்புப் பண்புகளுக்கு காரணமாகின்றன.  

கனசதுர BC<sub>2</sub>N சேர்மத்தை கிராபைட்டு போன்ற BC<sub>2</sub>N சேர்மத்திலிருந்து தயாரிக்க முடியும். இதற்கு 18 கிகாபைட்டு அழுத்தமும் 2200 கெல்வினுக்கு மேற்பட்ட வெப்பநிலையும் தேவைப்படும். கனசதுர போரான்கார்பைடுநைட்ரைடின் பருமக்குணகம் 282 கிகாபாசுக்கல் ஆகும். திண்மங்கள் அனைத்திலும் இதுவே அதிகபட்ச பருமக் குணகமாகும். வைரம் மற்றும் கனசதுர போரான்நைட்ரைடின் பருமக்குணகம் மட்டுமே இதைவிட அதிகமாகும். கனசதுர-போரான் நைட்ரைடு ஒற்றைப்படிகங்களின் கடினத்தன்மை கனசதுர-போரான்கார்பைடுநைட்ரைடின் கடினத்தன்மையை காட்டிலும் அதிகமாகும்.  

## இதையும் காண்க
- போரான் நைட்ரைடு
# டைதயோனேட்டு



**டைதயோனேட்டு** *(Dithionate)* என்பது S2O<sup>2−</sup><sub>6 என்ற வாய்ப்பாட்டைக் கொண்டிருக்கும் கந்தக ஆக்சோ எதிர்மின் அயனியாகும். டைதயோனிக் அமிலத்திலிருந்து (H2S2O6) வருவிக்கப்படும் இதை மெட்டாபைசல்பேட்டு எதிர்மின் அயனி என்றும் அழைக்கிறார்கள். இதன் வேதிவாய்ப்பாடு சிலசமயங்களில் அரைக்கட்டமைப்பு வடிவில் [O3SSO3]2− என எழுதப்படுகிறது. அரைக்கட்டமைப்பு என்பது ஒரு மூலக்கூறில் எந்த வரிசைமுறையில் அணுக்கள் இணைந்துள்ளன என்பதைக் குறிக்கும் வரிசையாகும்.  

டைதயோனேட்டு அயனியில் S–S பிணைப்பு காணப்படுவதால் கந்தகம் +5 ஆக்சிசனேற்ற நிலையில் உள்ளது. டைதயோனேட்டுகள் பொதுவாக நிலைப்புத் தன்மை மிக்க சேர்மங்களாக உருவாகின்றன. இவை உடனடியாக ஆக்சிசனேற்றமும், ஒடுக்கமும் அடைவதில்லை. வலிமையான ஆக்சிசனேற்றிகள் டைதயோனேட்டுகளை சல்பேட்டுகளாக ஆக்சிசனேற்றம் செய்கின்றன. இதேபோல வலிமையான ஒடுக்கும் முகவர்கள் இவற்றை சல்பைட்டுகளாகவும், டைதயோனைட்டுகளாகவும் ஒடுக்கமடையச் செய்கின்றன. டைதயோனேட்டுகளின் நீர்த்த கரைசல்கள் நிலைப்புத்தன்மை கொண்டுள்ளன, இவற்றை சிதைவடையாமல் கொதிக்கச் செய்ய முடியும்.  

படிக டைதயோனேட்டின் γ-கதிர்வீச்சு SO−3 தனியுறுப்பு அயனியை உற்பத்தி செய்கிறது. இத்தனி உறுப்பு அயனியிலுள்ள இணையில்லா எலக்ட்ரான்களை எலக்ட்ரான் பாரா காந்த ஒத்திசைவு மூலம் கண்டறிய முடியும். கதிரியக்கத்தை அளவிட உதவும் கதிரியக்க அளவுமானிக்கு பேரியம் டைதயோனேட்டு பரிந்துரைக்கப்படுகிறது.  
ஓர் இருபல் ஈந்தணைவியாக டைதயோனேட்டு அயனியால் செயல்பட முடியும்.  
நீரேற்றான Na2S2O6•2H2O சேர்மத்தின் திடநிலையில் டைதயோனேட்டு அயனியின் கட்டமைப்பு எதிரெதிராகவும், நீரற்ற பொட்டாசியம் உப்பில் டைதயோனேட்டு மறைக்கப்பட்டும் காணப்படுகிறது.  

## சேர்மங்கள்
சோடியம் டைதயோனேட்டு - Na2S2O6  
பொட்டாசியம் டைதயோனேட்டு – K2S2O6  
பேரியம் டைதயோனேட்டு - BaS2O6 என்பவை டைதயோனேட்டு அயனி இடம்பெற்றுள்ள சேர்மங்களாகும்.
# யெசீ கிறித்தியான்சென்



**யெசீ கிறித்தியான்சென்** *(Jessie Christiansen))* ஓர் ஆத்திரேலிய-அமெரிக்க வானியலாளர் ஆவார். இவர் நாசாவின் கலிபோர்னியா தொழில்நுட்ப நிறுவனத்தின் புறக்கோள் அறிவியல் நிறுவனத்தில் பணிபுரிகிறார்.  

## கல்வி
2002 ஆம் ஆண்டில் யெசி கிறித்தியான்சென் பிரிசுபேனில் உள்ள கிரிஃபித் பல்கலைக்கழகத்தில் இயற்பியல் மற்றும் கணிதத்தில் இளங்கலை அறிவியல் (மேம்பட்ட ஆய்வுகள்) படித்து முடித்தார். கான்பெராவில் உள்ள ஆத்திரேலியன் தேசியப் பல்கலைக்கழகத்தில் வானியல் துறையில் இள்நிலை அறிவியல் பட்டம் பெறுவதற்காக இவர் தனது படிப்பைத் தொடர்ந்தார். மைக்கேல் ஆசுலேயின் மேற்பார்வையின் கீழ் 2007 ஆம் ஆண்டில் நியூ சவுத் வேல்சு பல்கலைக்கழகத்தில் முனைவர் பட்டம் பெற்றார்.  

## ஆராய்ச்சி

## மக்கள் ஈடுபாடும் உறவும்
# ஏமாலி


**ஏமாலி** (*Yemaali*) வி. இசட். துரை இயக்கத்தில், எம். இலதா தயாரிப்பில், சமுத்திரக்கனி, சாம் ஜோன்ஸ், அதுல்யாரவி, ரோசிணி பிரகாஷ் ஆகியோரின் நடிப்பில் வெளியாகியுள்ள தமிழ்த் திரைப்படம். இத்திரைப்படம் சாம் டி. இராஜ்ஜின் இசையில், எம். ரித்திஷ் கண்ணா, ஐ. ஜெ. பிரகாஷ் ஆகியோரின் ஒளிப்பதிவில், ஆர். சுதர்சன் படத்தொகுப்பில் 2017 ஏப்பிரலில் உருவாக்கப்பணிகள் தொடங்கப்பட்ட இத்திரைப்படம் 2018 பிப்ரவரியில் திரையரங்குகளில் வெளியானது.  

## நடிப்பு

- சமுத்திரக்கனி- அரவிந்தாக
- சாம் ஜோன்ஸ்- மாலியாக
- அதுல்யாரவி- ரித்துவாக
- ரோசிணி பிரகாஷ்- திவ்யாவாக
- பாலா சரவணன்- இராதாகிருஷ்ணனாக
- சிங்கம்புலி- செல்வராஜாக

## கதை
இன்றைய தலைமுறையின் வாழ்க்கையையும் அதையொட்டிய கதையையும் இத்திரைப்படத்தில் அலசிருப்பதாக இத்திரைப்படத்தின் இயக்குநர் துரை தெரிவித்துள்ளார். இத்திரைப்படத்தின் படத்துளியை நடிகர் ஜெயம் ரவி வெளியிட்டார். ஜெயமோகன் உரையாடல் எழுதும் இந்தப்படத்தின் தலைப்பில் பிழை இருப்பதாகத் தோன்றுகிறதாகவும் அதற்கான விடை இப்படத்தில் இருக்கும் என்றும் இயக்குநர் துரை விளக்கமளித்துள்ளார்.  

## இசை
இப்படத்தில் ஐந்து பாடல்களுக்கான இசையையும், பின்னணி இசையையும் சாம் டி. இராஜ் மேற்கொண்டுள்ளார். இப்படத்தின் பாடல்களை மோகனராஜ், வி. இசட். துரை, அருண் பாரதி ஆகியோர் எழுதியுள்ளனர்.  

## திரைப்படப்பணிகள்
2017 மார்ச் மாதத்தில் இந்தத் திரைப்படம் அறிவிக்கப்பட்டது, இயக்குநர் வி. எஸ். துரை தனது அடுத்த படத்தில் முதன்மையான கதைப்பாத்திரத்தில் சமுத்திரகனி நடிப்பார் என்று உறுதிசெய்தார். சமுத்திரகனி முதன்முறையாக முன்னணி கதாபாத்திரத்தில் நடிக்கவிருப்பதாகவும், நான்கு மாறுபட்ட தோற்றங்களில் நடிக்கவுள்ளதாகவும் இப்படத்தின் இயக்குநர் துரை தெரிவித்தார். இப்திரைப்படத்திற்கு ஜெயமோகன் உரையாடல்களை எழுத , ஒளிப்பதிவாளர்களான ரித்தீஷ் மற்றும் பிரகாஷ் ஆகிய இருவரும், அறிமுக இசை இசையமைப்பாளர் சாம் டி ஆகியோரும் இத்திரைப்படத்திற்காக தேர்ந்தெடுக்கப்பட்டனர். இப்படத்திற்கு நடிகர் சாம் ஜோன்ஸ், நடிகை அத்துலியா ரவி ஆகியோர் படத்தின் இன்னபிற வேடங்களில் நடிக்கத் தேர்ந்தெடுக்கப்பட்டு இப்படத்தின் உருவாக்கம் 2017 ஏப்ரலின் தொடக்கத்தில் தொடங்கியது. இத்திரைப்படத்தில் இடம்பெற்றுள்ள ரிது என்னும் அந்தக் கதைப்பாத்திரம் ஒரு நவீன, சுயாதீனமான ஒரு பெண்மணி என்று அதுல்யா குறிப்பிட்டுள்ளார். அந்த பாத்திரத்திற்காக, அவர் தன்னுடைய தலைமுடி, நிறத்தில் மாற்றம் செய்துகொண்டுள்ளதாகத் தெரிவித்துள்ளார்.  

இப்படத்தின் படத்துளி 2017 நவம்பரில் வெளியிடப்பட்டது. திரைத்துளியில் இடம்பெற்ற காட்சிகளில் சிகரெட் புகைத்தல், ஆடை தொடர்பானக் காட்சிகள் வெளியிடப்பட்டது. பரபரப்பை ஏற்படுத்திய அக்காட்சிகள் குறித்து அதுல்யா தனது ரசிகர்களிடம் அத்திரைக்காட்சிகள் திரைப்படத்தில் இடம்பெறாது என்று கூறினார். இத்திரைப்படத்தில் இடம்பெற்றுள்ள ரிது என்னும் அந்தக் கதைப்பாத்திரம் ஒரு நவீன, சுயாதீனமான ஒரு பெண்மணி என்று அதுல்யா குறிப்பிட்டுள்ளார். அந்த பாத்திரத்திற்காக, அவர் தன்னுடைய தலைமுடி, நிறத்தில் மாற்றம் செய்துகொண்டுள்ளதாகத் தெரிவித்துள்ளார்.
# 2006 நேபாள சனநாயக இயக்கம்

**2006 நேபாள சனநாயக இயக்கம்** (*2006 Democracy Movement*, ) நேபாளத்தில் நாடாளுமன்ற மக்களாட்சியை நிறுவவும், நேபாள மன்னரின் சனநாயகமற்ற நேரடி முடியாட்சியை ஒழிக்கவும், நேபாள அரசியல் கட்சிகள் ஒன்றிணைந்து போராடிய **இரண்டாவது மக்கள் இயக்கம்** ஆகும். இவ்வியக்கத்தினால் நாட்டை நேபாள ஜனநாயக கூட்டாட்சிக் குடியரசு என அழைக்கப்பட்டது. நேபாளத்தில் மன்னராட்சி முறை ஒழிக்கப்பட்டது. நாட்டின் முதல் குடியரசுத் தலைவராக ராம் பரன் யாதவ் பொறுப்பேறார்.  

## நாடாளுமன்றத்தை மீண்டும் நிறுவுதல்
24 ஏப்ரல் 2006ல் தற்காலிக இடைநீக்கம் செய்திருந்த பழைய நாடாளுமன்றத்தை மீண்டும் செயல்பட நேபாள மன்னர் அனுதித்தார்.  
நேபாளத்தின் தேசிய ஒற்றுமை மற்றும் வளமைக்கு நேபாளி காங்கிரஸ் - நேபாள கம்யுனிஸ்ட் கட்சி (மார்க்சிஸ்ட்-லெனினிஸ்ட் ஒன்றியம்) உள்ளிட்ட ஏழு கட்சிகளின் கூட்டணி அரசு அமைப்பதற்கு நேபாள மன்னர் ஞானேந்திரா அனுமதி வழங்கினார். கிரிஜா பிரசாத் கொய்ராலா புதிய கூட்டணி அரசின் பிரதம அமைச்சரானார். இக்கூட்டணி அரசு, நேபாளத்தின் புதிய அரசியல் அமைப்புச் சட்டத்தை இயற்றுவதற்கு வசதியாக, அரசியல் அமைப்பு நிர்ணய மன்றத் தேர்தலை அறிவித்தது.  

மன்னர் ஆட்சியை ஒழித்த பிறகு, புதிய அரசியல் அமைப்பு நிர்ணய மன்றத் தேர்தலை நடத்த வலியுறுத்தி, பாபுராம் பட்டாராய் தலைமையிலான  
மாவோயிஸ்டு கிளர்ச்சியாளர்கள், கிரிஜா பிரசாத் கொய்ராலா தலைமையிலான கூட்டணி அரசை எதிர்த்து ஆயுதமேந்திப் போராடினார்கள்.  

28 ஏப்ரல் 2006ல் நேபாளப் பிரதம அமைச்சர் கிரிஜா பிரசாத் கொய்ராலா அறிவித்த மூன்று மாத போர் நிறுத்த ஒப்பந்தத்தை, மாவோயிஸ்டுகள் ஏற்றனர்  

1 மே 2006ல், அரசியல் அமைப்பு நிர்ணய மன்றத்தின் தேர்தலை ஜனநாயக முறைப்படி நடத்திட மாவோயிஸ்டுகள் தலைவர் பாபுராம் பட்டாராய், நேபாள கூட்டணி அரசை வலியுறுத்தினார்.  
12 மே 2006ல் நேபாள மன்னர் ஞானேந்திராவுக்கு ஆதரவான கூட்டணி அரசின் நான்கு அமைச்சர்கள் மீது, மனித உரிமை மீறல் தொடர்பான குற்றச்சாட்டுகள் சுமத்தப்பட்டதால், கூட்டணி அமைச்சரவையிலிருந்து நீக்கப்பட்டனர்.  

### மே 18 சட்டம்
18 மே 2006ல் நேபாள நாடாளுமன்றம், பெரும்பான்மையான வாக்குகள் பெற்று, நேபாள மன்னரின் அனைத்து அதிகாரங்களை பறித்து சட்டம் இயற்றிய போது,  
- இராணுவத்தின் 90,000 படையினர் நாடாளுமன்றத்தின் கட்டுப்பாட்டில் வந்தனர்.
- நேபாள மன்னர் குடும்பங்கள் மற்றும் சொத்துகள் மீது வரி விதிக்கப்பட்டது.
- அரசவைக் குழு மற்றும் அரசவை ஆலோசனைக் குழு கலைக்கப்பட்டது.
- இராணுவத்தினர் மற்றும் ஆட்சியாளர்கள், அரசப் பட்டங்களை விலக்கினர்.
- நேபாளம் சமய சார்பற்ற நாடாக அறிவிக்கப்பட்டது.
- புதிய தேசிய கீதம் இயற்றும் வரை, தற்போதுள்ள தேசிய கீதத்தை இசைப்பது நிறுத்தப்பட்டது.
- நேபாள மன்னரிடம் இருந்த, இராணுவத்தின் உச்ச தளபதி பதவி பறிக்கப்பட்டது.

நாடாளுமன்றத்தின் புதிய சட்டம், 1990 நேபாள மக்கள் இயக்கத்தால் உருவான 1990ம் ஆண்டின் நேபாள அரசியலமைப்பு சட்டம் நீக்கப்பட்டது. "  

29 மே 2008 அன்று நேபாள நாடாளுமன்றம் புதிய அரசியலமைப்பு சட்டத்திற்கு ஒப்புதல் வழங்கியதால், நேபாளத்தில் முடியாட்சி முறை அகற்றப்பட்டு, நேபாளத்தை குடியரசு நாடாக அறிவிக்கப்பட்டது.  

## இதனையும் காண்க
- நேபாள மக்கள் புரட்சி
- நேபாள மக்கள் இயக்கம், 1990
- நேபாள காலக் கோடுகள்
# சோர்சுஃபோர்ச்



**சோர்சுபோர்ச்** (*SourceForge*) என்பது இணைய வழி அடிப்படையிலான கட்டற்ற/திறமூல மென்பொருட்களை வழங்கும் சேவையகம் ஆகும். இதன் சேவை இது போன்ற மென்பொருளாளர்களுக்கு மிகவும் பயன் தர வல்லதாக உள்ளது. காரணம், இதனில் அனைத்து மென்பொருட்களையும் காக்கவும், பேணவும், தொடர்ந்து அதனை வளர்ச்சியடைய வைக்கவும் தேவையான மேலதிக வசதிகள் ஒருங்கே அமையப்பட்டுள்ளன. இது போன்ற வசதிகளை உடைய முதல் இணையதளங்களில் இதுவும் ஒன்றாகக் கூறப்படுகிறது. உலகின் வெவ்வேறு பகுதிகளில் வாழும் மென்பொருளாளர்கள் இணைந்து கூட்டாக ஒன்றை உருவாக்கவும், பேணவும், அதனை தொடர்ந்து வளர்ச்சியுற செய்யவும் பல தொழினுட்பங்கள் தேவைப்படுகின்றன. இதன் வசதிகளை எவ்வித இடர் இன்றி அவர்க்கள் தங்கள் இலக்கினை அடைவர்.
# யுரேனியம் கார்பைடு



**யுரேனியம் கார்பைடு** *(Uranium carbide)* என்பது UC என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். எளிதில் உருகாத கடினமான பீங்கான் பொருளான இது வெவ்வேறு விகிதவியல் அளவுகளில் (UCx) உருவாகிறது. யுரேனியம் மெத்தேனைடு (UC, சிஏஎசு எண் 12070-09-6) , யுரேனியம் செசுகியுகார்பைடு (U2C3, சிஏஎசு எண் 12076-62-9), யுரேனியம் அசிட்டைலைடு (UC2, சிஏஎசு எண் 12071-33-9) போன்றவை உதாரணங்களாகும். யுரேனியம் கார்பைடு 2350 பாகை செல்சியசு வெப்பநிலையில் உருகுகிறது.  

யுரேனியம் டையாக்சைடு மற்றும் சில யுரேனியம் சேர்மங்கள் போல யுரேனியம் கார்பைடையும் வழக்கம் போல சிறுசிறு குண்டுகளாகவும் மாத்திரைகளாகவும் அணுக்கரு உலைகளுக்கான அணுக்கரு எரிபொருளாகப் பயன்படுத்த இயலும். அணுக்கரு வெப்ப ராக்கெட்டு வடிவமைப்புகளில் யுரேனியம் கார்பைடு பயன்படுத்தப்படுகிறது.  

யுரேனியம் கார்பைடு மாத்திரை எரிபொருள் உட்கரு அமெரிக்க கூழாங்கல் படுகை வகை அணுக்கரு உலைகளில் பயன்படுத்தப்படுகிறது. செருமனியின் அணுக்கரு உலைகளில் யுரேனியம் டையாக்சைடு எரிபொருளாகப் பயன்படுத்தப்படுகிறது.  
யுரேனியம் கார்பைடை ஒரு அணுக்கரு எரிபொருளாகத் தனித்தும் பயன்படுத்த இயலும். அல்லது புளூட்டோனியம் கார்பைடுடன் சேர்த்தும் (PuC மற்றும் Pu2C3) யுரேனியம் –புளூட்டோனியம் கார்பைடு கலவையாகவும் பயன்படுத்தலாம்.  

துகள் முடுக்கிகளை இலக்காகக் கொண்டும் யுரேனியம் கார்பைடு பிரபலமடைந்து வருகிறது. நைட்ரசன், ஐதரசன் ஆகியனவற்றைப் பயன்படுத்தி அமோனியா தயாரிக்கவும் சிலசமயங்களில் யுரேனியம் கார்பைடு வினையூக்கியாகப் பயன்படுகிறது.  

## இதையும் காண்க
- யுரேனியம் போரைடு
# தைட்டானியம் கார்பைடு



**தைட்டானியம் கார்பைடு** *(Titanium carbide)* என்பது TiC என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். எளிதில் உருகாத மீக்கடினப் பீங்கான் பொருளான இதன் மோ மதிப்பு 9 முதல் 9.5 ஆக உள்ளது. தங்குதன் கார்பைடின் பண்புகளையே இதன் பண்புகளும் ஒத்துள்ளன. தோற்றத்தில் கருப்பு நிறத்தூளாகத் தெரியும் இது முகமையக் கனசதுரக் கட்டமைப்புடன் சோடியம் குளோரைடின் கட்டமைப்புடன் காணப்படுகிறது.  

தைட்டானியம் கார்பைடைக் கொண்டு பீங்கானுலோகங்கள் தயாரிக்கப்படுகின்றன. இவை பெரும்பாலும் இயந்திர எஃகு பாகங்கள் தயாரித்தலில் பயன்படுகின்றன. விண்வெளி ஊர்திகளில் வெப்பப் பாதுகாப்பு அமைப்புகளில் தைட்டானியம் கார்பைடு மேற்பூச்சாகப் பயன்படுத்தப்படுகிறது  
.  

காம்ராபேவைட்டு ((Ti,V,Fe)C) என்ற மிக அரிதான கனிமமாக தைட்டானியம் கார்பைடு இயற்கையில் கிடைக்கிறது. தற்கால கிர்கிசுத்தான் நாட்டில் உருசியாவின் சாட்கல் மாவட்டம் அராசுகன் மலையில் 1984 ஆம் ஆண்டில் இது கண்டறியப்பட்டது. உசுபெக்கித்தான் நாட்டைச் சேர்ந்த புவியியல் மற்றும் புவி இயற்பியல் துறையின் இயக்குநர் இப்ராகிம் காம்ராபேவிச்சு காம்ராபேவ் கண்டுபிடித்த காரணத்தால் கனிமத்திற்கு இப்பெயர் சூட்டப்பட்டது.  

## பண்புகள்
தைட்டானியம் கார்பைடின் மீள்குணகம் தோராயமாக 400 கிகாபாசுக்கல் ஆகும். மேலும் இதன் நறுக்கக் குணகம் 188 கிகாபாசுக்கல் ஆகும்  
. தைட்டானியம் கார்பைடை தங்குதன் கார்பைடுடன் சேர்த்து வெப்பத்தடை, ஆக்சிசனேற்றத்தடை போன்ற காரணங்களுக்காகப் பயன்படுத்துகிறார்கள்.
# டையெத்தில் குளோரோபாசுபேட்டு



**டையெத்தில் குளோரோபாசுபேட்டு** *(Diethyl chlorophosphate)* என்பது C<sub>4</sub>H<sub>10</sub>ClO<sub>3</sub>P என்ற மூலக்கூற்று வாய்ப்பாடு கொண்ட ஒரு கரிம வேதியியல் சேர்மமாகும். கரிமத் தொகுப்பு வினைகளில் இதை ஒரு வினைப்பொருளாகப் பயன்படுத்துகிறார்கள். குறிப்பாக ஆல்ககால்களை அவற்றுடன் தொடர்புடைய டையெத்தில்பாசுபேட்டு எசுத்தர்களாக மாற்றுவதில் இவை பெரும்பங்கு வகிக்கின்றன. தெளிவான நீர்மமான டையெத்தில் குளோரோபாசுபேட்டு பழச்சுவை மணத்துடன் காணப்படுகிறது. மேலும், நிறமற்ற நிலையிலிருந்து இளமஞ்சள் நிறம் வரைக்கும் நிறம் கொண்டதாகவும் உள்ளது. அரிப்புத் தன்மையுடன் உயர் நச்சுத்தன்மையும் கொண்டதாக உள்ளது. காலின்சிடீயரேசு சிதைவை தடுக்கும் தடுப்பியாகவும் இது செயல்படுகிறது.
# டையெத்தில் டார்ட்டரேட்டு



**டையெத்தில் டார்ட்டரேட்டு** (*Diethyl tartrate*) என்பது C<sub>8</sub>H<sub>14</sub>O<sub>6</sub> என்ற மூலக்கூற்று வாய்ப்பாடு கொண்ட ஒரு கரிம வேதியியல் சேர்மமாகும். டார்டாரிக் அமிலத்தின் எத்தில் எசுத்தரான இச்சேர்மம் வலக்கை ஆடி எதிர் வேற்றுரு, இடக்கை ஆடி எதிர் வேற்றுரு மாற்றியம் என்ற இரண்டு வடிவங்களையும் வெளிப்படுத்துகிறது. மேலும் சமச்சீரற்ற மாற்றியமான மெசோ முப்பரிமானமாற்றியமாகவும் காணப்படுகிறது. சமச்சீர் மாற்றியம் மிகப்பொதுவாகக் காணப்படுகிறது.  
டையெத்தில் டார்ட்டரேட்டு மற்றும் தைட்டானியம் ஐசோபுரோப்பாக்சைடு இரண்டும் சேர்ந்து சார்ப்லெசு எப்பாக்சினேற்ற வினையில் ஆடி எதிர் வேற்றுரு வினையூக்கியாக தளத்தில் உருவாகிறது.
# டையெத்தில் சல்பைட்டு



**டையெத்தில் சல்பைட்டு** *(Diethyl sulfite)* என்பது C<sub>4</sub>H<sub>10</sub>O<sub>3</sub>S என்ற மூலக்கூற்று வாய்ப்பாடு கொண்ட ஒரு கரிம வேதியியல் சேர்மமாகும். இச்சேர்மம் சல்பியூரசு அமிலத்தின் எசுத்தர் ஆகும். பொதுவான பண்புகளுடன் டையெத்தில் சல்பைட்டு பண்டக சேமிப்பின் போது வளரும் வார்ப்பு சிதல்களை தடுக்கிறது .  

சில பலபடிகளின் ஆக்சிசனேற்றத்தைத் தடுக்க டையெத்தில் சல்பைட்டை சேர்க்கைப் பொருளாகப் பயன்படுத்துகிறார்கள் .  

## இவற்றையும் காண்க
- டைமெத்தில் சல்பைட்டு
- டையெத்தில் சல்பேட்டு
- டையெத்தில் சல்பாக்சைடு
# அமெரிசியம்(III) அயோடைடு



**அமெரிசியம்(III) அயோடைடு** *(Americium(III) iodide)* என்பது AmI<sub>3</sub> என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். இச்சேர்மம் அமெரிசியம் டிரையையோடைடு என்ற பெயராலும் அழைக்கப்படுகிறது. அமெரிசியம் மற்றும் அயோடின் தனிமங்கள் சேர்ந்து அமெரிசியம்(III) அயோடைடு உருவாகிறது.  

## பண்புகள்
மஞ்சள் நிறத்தில் செஞ்சாய்சதுரப்படிகங்களாக அமெரிசியம்(III) அயோடைடு படிகமாகிறது. 960° செல்சியசு வெப்பநிலையில் இது உருகுகிறது. அமெரிசியம்(III) அயோடைடின் அடர்த்தி கிராம்/செ.மீ<sup>3</sup> ஆகும் .
# தூலியம்(III) புரோமைடு



**தூலியம்(III) புரோமைடு** *(Thulium(III) bromide)* என்பது TmBr<sub>3</sub> என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். இச்சேர்மம் தூலியம் டிரைபுரோமைடு என்ற பெயராலும் அழைக்கப்படுகிறது. ஒரு தூலியம் அணு மற்றும் மூன்று புரோமின் அணுக்கள் சேர்ந்து தூலியம்(III) புரோமைடு உருவாகிறது. அறை வெப்பநிலையில் இது வெண்மை நிறத் தூளாகக் காணப்படுகிறது. தூலியம்(III) புரோமைடு நீருறிஞ்சும் தன்மை கொண்டது ஆகும்.தூலியம்(III) புரோமைடு 952 பாகை செல்சியசு வெப்பநிலையில் உருகுகிறது.  

## பயன்கள்

இலந்தனம் புரோமைடு அலுமினியம் புரோமைடுடன் சேர்ந்து கலவையாகும் வினையில் தூலியம்(III) புரோமைடு வினைப்பொருளாகப் பயன்படுகிறது. கார தூலியம் புரோமைடு தயாரித்தலில் வினைபடு பொருளாகவும் இது பயன்படுகிறது . பாதரசமற்ற இறக்க விளக்குகளிலும் தூலியம்(III) புரோமைடு பயன்படுத்தப்படுகிறது .
# கோபி ஷங்கர் மதுரை


**கோபி ஷங்கர் மதுரை** (*Gopi Shankar Madurai*, பிறப்பு: 13 ஏப்ரல், 1991) இளம் சமூக சேவகர்களுக்கான காமன்வெல்த் நாடுகளின் விருது பெற்ற முதல் தமிழர் ஆவார். பாலின சமத்துவ போராளியான கோபி, பால்புதுமையராக வாழும் ஒரு இடையிலிங்க (Intersex) நபர் ஆவார். கோபி ஸ்ரீ ராமகிருஷ்ணா மடத்தில் இந்திய மெய்யியலை கற்று, ஸ்ரீ ராமகிருஷ்ணா விஜயம் ஆசிரியர் குழுவில் சேவையாற்றினார், பின்னர் 2011-ல் சிருஷ்டி என்னும் மாற்று பால், பாலினம், பாலியல் ஒருங்கிணைவுள்ள மக்களுக்கான மாணவர் அமைப்பை, மதுரையில் துவக்கினார். கோபி கடந்த 2016 ஆம் ஆண்டு நடந்த சட்டமன்ற தேர்தலில் போட்டியிட்ட, இந்தியாவின் இளம் வேட்பாளர் ஆவார். பால், பாலினம் , பாலின ஒருங்கிணைவு பற்றிய இவரது சொற்பொழிவு ஸ்பெயின் நாடாளுமன்றத்தில் பொது பார்வைக்காக யுனெஸ்கோ, ஐக்கிய நாடுகள் சபை, ஐரோப்பிய நாடாளுமன்ற தலைவர்கள் முன்னிலையில் காட்சிப்படுத்தப்பட்டது. கடந்த 2015 ஆம் ஆண்டு கோபி இந்திய நாடாளுமன்றத்துக்கு, மாற்றுப்பாலினத்தவர் மசோதா தாக்கல் செய்ய சாட்சிக்காக அழைக்கப்பட்டார். கோபியின் கட்டுரைகள் விர்ஜினியா பல்கலைக்கழக சமூகவியல் பாடத்திட்டத்தில் இடம்பெற்றவை, இவர் கொலம்பியா, ஜார்ஜ் வாஷிங்டன், ஆக்ஸ்போர்ட், உப்பசல பல்கலைக்கழக மாணவர்களுக்கு பாலினங்கள் குறித்து வகுப்புகள் எடுத்துள்ளார். தற்போது கேம்பிரிட்ஜ் பல்கலைக்கழகம், இவருக்கு சிறப்பு முதன்மைத்துவ பட்டம் வழங்கியுள்ளது. மத்திய அரசால் அமைக்கப்பட்டுள்ள தேசிய மாற்றுப் பாலினத்தவா் ஆணையத்தில், கோபி சங்கா் பிரதிநிதியாக நியமிக்கப்பட்டுள்ளார். இதில், தமிழகம், புதுச்சேரி, கேரளம், ஆந்திரம், கருநாடகம், தெலங்கானா, இலட்சத்தீவு ஆகியவற்றை உள்ளடக்கிய தெற்கு பிராந்திய பகுதிக்கு, இவர் நியமிக்கப்பட்டுள்ளார்.  
## நூல்
- மறைக்கப்பட்ட பக்கங்கள்
# செட்டு-உரைத்தொகுப்பி


**செட்டு**(xed) என்பது லினக்சு வகைக் கணினிகளில் பயன்படும் உரைத்தொகுப்பிகளில் ஒன்றாகும். குறிப்பாக இது லினக்சு மின்டு என்ற உபுண்டு வழி தோன்றலான இயக்குதளத்தில் இயல்பிருப்பாக அமைந்துள்ளது. இந்தத் தொகுப்பியானது, வேகமான கூட்டுமுயற்சியின் விளைவால் வளர்ந்தோங்கி வருகிறது.  

கிழக்கத்திய மொழிகளின், கணினி வழிச்சார்ந்தத் தேவைகளுக்கு ஒப்ப, இதன் கணிய நிரலாக்கம் மாறுபட்டு வளர்ந்து, அத்தேவையை நிறைவு செய்து வருகிறது. அந்த வகையில், இத்தனிவகை உரைத்தொகுப்பியானது தேவைப்படுகிறது. இதில் உள்ள பல வசதிகள், ஏற்கனவே இருக்கும் லினக்சு வகை உரைத்தொகுப்பிகளில் இருந்தாலும், இதிலுள்ள பல வசதிகள் இயல்பிருப்பாக அமைய இதன் உருவாக்குனர்கள் பங்களிக்கின்றனர். இரு (Gedit,pluma) வேறு லினக்சு வகை உரைத்தொகுப்பிகளிலிருத்து, இது தோன்றியுள்ளது.
# மதுர வீரன்


** மதுர வீரன் ** (Madura Veeran) பி.ஜி. முத்தையா இயக்கத்தில், விஜி சுப்ரமணியனின் தயாரிப்பில் வெளியாகி இருக்கும் தமிழ்த்திரைப்படம். இத்திரைப்படத்தில் சண்முகபாண்டியன், சமுத்திரக்கனி, மீனாக்சி ஆகியோர் முன்னணிப் பாத்திரங்களில் நடித்துள்ளனர். இத்திரைப்படம் சந்தோஷ் தயாநிதி இசையிலும், பிரவீன் கே. எல் படத்தொகுப்பிலும் 2018 இல் திரையரங்குகளில் வெளியானது. இப்படத்தின் இயக்குநரான பி.ஜி. முத்தையா ஒளிப்பதிவையும் மேற்கொண்டுள்ளார்.  

## நடிப்பு
- சண்முகபாண்டியன்- துரை (பட்டையர் மகன்)
- மீனாக்சி
- சமுத்திரக்கனி – இரத்தினவேலுவாக
- வேலா இராமமூர்த்தி - குருமூர்த்தியாக
- மைம் கோபி- மலைசாமியாக
- ஜி. மாரிமுத்து - பட்டையர் (துரையின் தந்தை)
- பி. எல். தேனப்பன் - பெருமாளாக
- பாலா சரவணன் - கோதண்டமாக
- இராசேந்திரன்
- ஏ. வினோத் பாரதி

## கதை
ஊரே மதிக்கும் ஒருவர் இரத்தினவேலு (சமுத்திரக்கனி). நம்மை பிளவுபடுத்தும் சாதிகள் எதற்கு என்றும், உழைப்பவரே முதலாளி என்றும் கருத்து கொண்ட பொதுவுடைமைப் பற்றாளர். சாதிகளால் இரண்டுபட்டுக் இருக்கும் ஊரை சல்லிக்கட்டால் ஒன்றாக்க இயலும் என நம்புபவர். அவரின் தொடர் முயற்சியால், சல்லிக்கட்டும் ஊரில் நடக்கிறது. ஆனால், அவர் எண்ணியதற்கு மாறாக வன்மமும் பகையும் மேலும் வளர்ந்து, இரத்தினவேலு உள்ளிட்டப் பலரும் எதிர்பாரா வகையில் பலியாகி விடுகின்றனர். திருமணத்திற்கு பெண் தேடப்போகின்றேன் என்று தன் அம்மாவிடம் பொய் சொல்லி மலேசியாவில் இருந்து மதுரைக்கு வருகிறார் துரை. ஆனால் தனது அப்பா இரத்தினவேலுவைக் கொன்றவனை கண்டுபிடிப்பதுதான் துரையின் நோக்கம். பல ஆண்டுகளுக்குப் பிறகு தன் சொந்த ஊருக்கு வரும் இரத்தினவேலுவின் மகன் துரை (சண்முகபாண்டியன்), தன் அப்பா இரத்தினவேலுவின் நோக்கத்தை அடையவும், தன் தந்தையைக் கொன்றவர்களை காணவும் முயலுகின்கிறார். துரை தன் இலக்கை அடைந்தாரா அவரின் இலக்கு நிறைவேறியதா? என்பதே திரைப்படத்தின் மீதிக்கதை.  

## இசை
இத்திரைப்படத்திற்கு சந்தோஷ் தயாநிதி இசை, பின்னணி இசைப் பணிகளை மேற்கோண்டுள்ளார். இப்படத்தின் ஐந்து பாடல்களையும் யுகபாரதி எழுதியுள்ளார்.
# புரோபார்கைட்டு



**புரோபார்கைட்டு** *(Propargite)* என்பது C<sub>19</sub>H<sub>26</sub>O<sub>4</sub>S என்ற மூலக்கூற்று வாய்ப்பாடு கொண்ட ஒரு கரிம வேதியியல் சேர்மமாகும். ஐயுபிஏசி முறையில் இச்சேர்மத்திற்கு 2-(4-டெர்ட்-பியூட்டைல்பீனாக்சி)சைக்ளோயெக்சைல்புரோப்-2-ஐன்-1- சல்போனேட்டு என்று பெயரிடப்பட்டுள்ளது. மைடெக்சு, ஓமைட்டு, கோமைட்டு என்ற வர்த்தகப் பெயர்களில் புரோபார்கைட்டு சந்தைப்படுத்தப்படுகிறது. பூச்சிகளைக் கொல்லும் அகாரிசைடு .
# அசோல்

**அசோல்கள்** *(Azoles)* என்பவை ஐந்து உறுப்பினர்களைக் கொண்ட பல்லின வளையச் சேர்மங்கள் ஆகும். இவற்றில் ஒரு நைட்ரசன் அணுவும் குறைந்தபட்சம் வேறொரு கார்பன் அல்லாத அணு (அதாவது நைட்ரசன், கந்தகம் அல்லது ஆக்சிசன்) போன்றவை வளையத்தின் ஒரு பகுதியாக இடம்பெற்றிருக்கும் . ஆண்ட்செ-வைட்மான் பெயரிடல் முறையிலிருந்து இவற்றுக்கான பெயர் தோன்றுகின்றன. அரோமாட்டிக் சேர்மங்கள் இவற்றினுடைய பெற்றோர் சேர்மங்களாகும். இவற்றில் இரண்டு இரட்டைப் பிணைப்புகள் காணப்படுகின்றன. அசோலின்களும், அசோலிடின்களும் அடுத்தடுத்த ஒடுக்க வினையில் இவற்றிலிருந்து தோன்றும் ஒத்த சேர்மங்களாகும். வளையத்தின் பகுதியாக உள்ள வேற்றணுவில் இருந்து கிடைக்கும் ஒரெயொரு தனி இணை எலக்ட்ரான்கள் அசோலின் சேர்மத்தின் அரோமாட்டிக் பிணைப்பாக இருக்கிறது. ஒடுக்க வினையில் தோன்றும் அசோல்களின் பெயர்களில் பைரசோலின், பைரசோலிடின் என்று முன்னொட்டு சேர்க்கப்பட்டு அழைக்கப்படுகிறது. அசோல் வளையத்தில் இடம்பெற்றுள்ள அணுக்களுக்கு எண்ணிடுவது இரட்டைப்பிணைப்பின் பகுதியல்லாத வேற்றணுவிலிருந்து தொடங்குகிறது. பின்னர் இதைத் தொடர்ந்து அடுத்த வேற்றணுவை நோக்கிச் செல்கிறது.  
இமிடசோலும் மற்ற இரண்டு நைட்ரசன் கொண்ட ஐந்து உறுப்பினர் அரோமாட்டிக் பல்லினவளையச் சேர்மங்ளும் இயற்கையில் மிகப்பொதுவானவைகளாகும். இசுடிடின் போன்ற பல உயிர்மூலக்கூறுகளின் உள்ளகமாக இவை உருவாகின்றன.  

## சேர்ம வகைப்பாடுகள்
;நைட்ரசன் மட்டும்  

;N,O சேர்மங்கள்  

;N,S சேர்மங்கள்  

## பூஞ்சை எதிர்ப்பி

ஏற்றுக்கொள்ளக்கூடிய நச்சுத்தன்மையுடனான நுண்ணுயிர் எதிர்ப்பிகளுக்கான தேடல்களின் விளைவாக கீட்டோகொனசோல் கண்டுபிடிக்கப்பட்டது. 1980 களின் முற்பகுதியில் பூஞ்சை தொற்றுகளுக்கு அசோல் அடிப்படையிலான முதலாவது வாய்வழி சிகிச்சையை இது அளித்தது. பின்னர் டிரையசோல்களான பிளக்கொனசோல் மற்றும் இட்ரகொனசோல் முதலியன இச்சிகிச்சைக்கு பாதுகாப்பானவையாக விரிவுபடுத்தப்பட்டன. மருந்து-மருந்து இடைவினைகள், நச்சு, தடை வளர்ச்சி போன்ற மேம்பட்ட பாதுகாப்பு அம்சங்கள் உருவாக்கப்பட்டன. வொரிகொனசோல், பொசாகொனசோல், ரவுகொனசோல் போன்ற இரண்டாம் தலைமுறை டிரையசோல்கள் நோய்களுக்கு எதிராக மேலும் சக்திவாய்ந்தவையாக உருவாக்கப்பட்டன .
# எத்தில் குளோரோபார்மேட்டு



**எத்தில் குளோரோபார்மேட்டு** *(Ethyl chloroformate)* என்பது C<sub>3</sub>H<sub>5</sub>ClO<sub>2</sub> என்ற மூலக்கூற்று வாய்ப்பாடு கொண்ட ஒரு கரிம வேதியியல் சேர்மமாகும். குளோரோபார்மிக் அமிலத்தினுடைய எத்தில் எசுத்தர் எத்தில் குளோரோபார்மேட்டு ஆகும். கரிமத் தொகுப்பு வினைகளில் எத்தில் கார்பமேட்டு பாதுகாப்பு குழுவை அறிமுகம் செய்வதற்கு ஒரு வினைப்பொருளாவும், கார்பாக்சிலிக் நீரிலிகளைக் உருவாக்கவும் இதைப் பயன்படுத்துகிறார்கள்.
# இலித்தியம் டெட்ராமெத்தில்பிப்பெரிடைடு



**இலித்தியம் டெட்ராமெத்தில்பிப்பெரிடைடு** *(Lithium tetramethylpiperidide)* என்பது C<sub>9</sub>H<sub>18</sub>LiN. என்ற மூலக்கூற்று வாய்ப்பாடு கொண்ட ஒரு கரிம வேதியியல் சேர்மமாகும். அணுக்கரு கவரியல்லாத காரமாக இதைப் பயன்படுத்துகிறார்கள். இலித்தியம் பிசு(டிரைமெத்தில்சிலில்) அமைடுக்குச் சமமான pKa மதிப்பும் கொள்ளிடத் தடையும் கொண்டிருப்பதால் இலித்தியம் டெட்ராமெத்தில்பிப்பெரிடைடு பயன்படுத்தப்படுகிறது.  

## தயாரிப்பு
2,2,6,6-டெட்ராமெத்தில்பிப்பெரிடினுடன் என் – பியூட்டைல் லித்தியத்தைச் சேர்த்து −78 °செல்சியசு வெப்பநிலையில் புரோட்டான் நீக்கம் செய்வதால் இலித்தியம் டெட்ராமெத்தில்பிப்பெரிடைடு தயாரிக்கப்படுகிறது. 0 ° செல்சியசு வெப்பநிலையிலும் இந்த வினை நிகழ்வதாக அண்மைய அறிக்கைகள் தெரிவிக்கின்றன . டெட்ரா ஐதரோபியூரான்/எத்தில்பென்சீன் கரைப்பான் கலவையில் இச்சேர்மம் நிலைப்புத் தன்மையுடன் உள்ளது.  

## கட்டமைப்பு
பல இலித்தியம் வினையாக்கிகள் போல இலித்தியம் டெட்ராமெத்தில்பிப்பெரிடைடும் திண்மநிலையில் நாற்படியாக உருவாகிறது  

.
# ஈ. ஆர். கே. மகளிர் கலை மற்றும் அறிவியல் கல்லூரி (தருமபுரி)

**ஈ.ஆர்.கே. மகளிர் கலை மற்றும் அறிவியல் கல்லூரி** ஈ.ஆர்.கே கல்வி அறக்கட்டளையால் 2008 ஆம் ஆண்டு துவங்கப்பட்டது. இக்கல்லூரி தமிழ்நாட்டில் தர்மபுரி மாவட்டம் எருமியாம்பட்டியில் அமைந்துள்ளது. மேலும் இக்கல்லூரி பெரியார் பல்கலைகழகத்தின் இணைவுபெற்ற கல்லூரி என்பது குறிப்பிடத்தக்கது.  
ஈ.ஆர்.கே. கல்விநிலைய வளாகத்தினுள் ஈ.ஆர்.கே. கல்வியியல் கல்லூரி மற்றும் ஈ.ஆர்.கே. மேல்நிலைப் பள்ளியும் அமைந்துள்ளது.  

## **குறிக்கோள்**
ஈ.ஆர்.கே. அறக்கட்டளை தமிழ்நாட்டில் கிராமப்புறங்களில் கல்வியில் பின்தங்கியவர்களுக்குக் கல்வியை அளிப்பதில் முன்னோடியாகச் செயல்பட்டுவருகிறது. இதன் முக்கியக் குறிக்கோள் கிராமப்புற மாணவிகளுக்கு கல்வியளித்து அவர்களைப் பொருளாதாரத்திலும், சமூகத்திலும் முன்னேற்றுவதாகும்.  

## உட்கட்டமைப்பு
மாணவிகள் தேவைகளை நிறைவுசெய்யும் வகையில் உட்கட்டமைப்பு வசதிகள் உள்ளன. நூலகமானது, மின்னியல் முறையில் சேர்த்து வைக்கப்பட்டுள்ள தகவல்களைக் கொண்ட எண்ணிம நூலகமாக இருப்பதுடன், நவீன வசதிகள் கொண்ட ஆய்வுக்கூடம் மற்றும் இலவச இணைய வசதி போன்றவற்றையும் கொண்டுள்ளது. தகுதியும் திறமையும் கொண்ட ஆசிரியர்கள் இங்கு பணியாற்றுகின்றனர். கல்லூரிக்கு மாவட்டத்தின் அனைத்து பகுதிகளிலிருந்தும் பேருந்துகள் இயக்கப்படுகின்றன. மாணவிகளுக்கு இலவச ஆங்கில வகுப்புகள் மற்றும் யோகாப் பயிற்சியும் அளிக்கப்படுகிறது. மாணவிகளின் இடர்களை நீக்கும் பொருட்டு **மாணாக்கர் குறைதீர் மையம்** (*students grivence cell*) செயல்படுகிறது.  

## **வழங்கும் துறைகள்**
இக்கல்லூரியில் 7 துறைகளின் கீழ் 9 இளங்கலை கல்வியியல் பட்டப் படிப்புகளும்; 3 முதுநிலை பட்டப் படிப்புகளும் பயிற்றுவிக்கப்படுகிறது.  
- தமிழ் இலக்கியம்
- ஆங்கில இலக்கியம்
- கணிதவியல்
- இயற்பியல்
- வேதியியல்
- கணினி அறிவியல்
- வணிகவியல்
# இலித்தியம் ஆசுபார்டேட்டு



**இலித்தியம் ஆசுபார்டேட்டு** *(Lithium aspartate )* என்பது C<sub>4</sub>H<sub>6</sub>LiNO<sub>4</sub> என்ற மூலக்கூற்று வாய்ப்பாடு கொண்ட ஒரு வேதியியல் சேர்மமாகும். ஆசுபார்ட்டிக் அமிலமும் இலித்தியமும் சேர்ந்து இந்த உப்பு உருவாகிறது. சில மருத்துவச் சிகிச்சைகளுக்காக இதை சில சமயங்களில் சிறிய அளவுகளில் உணவு சேர்க்கைப் பொருளாகப் பயன்படுத்துவார்கள். இருப்பினும் இலித்தியம் ஆசுபார்டேட்டின் பலாபலன், பாதுகாப்பு குறித்து எந்தவிதமான உறுதியளிக்கும் ஆதாரங்களும் கிடையாது. அமெரிக்காவின் உணவு மற்றும் மருந்து நிர்வாகம் இலித்தியம் ஆசுபார்டேட்டை எந்தவிதமான மருத்துவத்திற்கும் பரிந்துரைக்கவில்லை. இச்சேர்மத்தின் மீதான ஆய்வுகள் இதைக்குறித்து வலுசேர்க்கவில்லை .  
ஆசுபார்டேட்டு அமினோ அமிலமான என்-மெத்தில்-டி-ஆசுபார்ட்டிக் அமில ஏற்பிகளைத் தூண்டுகிறது .
# வாட்டர் பாக்சு



**வாட்டர்பாக்சு** (Waterfox) என்பது திறமூல மென்பொருட்களின் அடித்தளத்தில் அமைந்த, 64 இரும இயக்குதளங்களில் மட்டும் இயங்கவல்ல இணைய உலாவி ஆகும். இது வின்டோசு, மாக் இயக்குதளம், லினக்சு வகை, ஆன்ட்ராய்டு ஆகிய இயக்குதளங்களுக்கென, தனித்தனி பதிப்புகள் வழங்கப் படுகின்றன. மொசில்லாவின் பயர்பாக்சு உலாவியினை அடிப்படையாகக் (XUL, XPCOM) உட்செருகி(addon)களுக்காக பயன்படுத்தப்படும், பயர்பாக்சு உலாவி நுட்பங்களைத தனது பதிப்பு-57 முதல் பயன்படுத்துவதில்லை. ஆனால், வாட்டர்பாக்சு பயன்படுத்துகிறது.  
கொண்டு உருவாக்கப்பட்டாலும், இன்டெல்(Math Kernel Library, Streaming SIMD Extensions 3, Advanced Vector Extensions), போன்ற பிற நிரல் நூற்கட்டகங்களையும் தன்னகத்தேக் கொண்டு கட்டியமைக்கப் பட்டுள்ளது.
# படைவீரன்



**படைவீரன்** (*Padaiveeran*) தனா இயக்கத்தில், மதிவாணனின் தயாரிப்பில், விஜய் யேசுதாஸ், பாரதிராஜா, அகில், அம்ரிதா ஆகியோரின் நடிப்பில் வெளியாகியுள்ள தமிழ்த் திரைப்படம். இத்திரைப்படம் கார்த்திக் ராஜாவின் இசையில், ராஜவேல் மோகனின் ஒளிப்பதிவில், புவன் சீனிவாசனின் படத்தொகுப்பில் பிப்ரவரி 2018இல் திரையரங்குகளில் வெளியானது.  

## நடிப்பு

- விஜய் யேசுதாஸ் - முனீசுவரனாக
- பாரதிராஜா- முன்னாள் படைவீரராக
- அகில்
- அம்ரிதா- மலராக
- மனோஜ்குமார்
- சிங்கம்புலி
- கவிதா பாரதி
- சிந்து
- நித்திஸ்
- ஜெயச்சந்திரன்

## கதை
தேனி வட்டாரத்தில் இரு சாதிப்பிரிவுகளைச்சார்ந்த மக்களிடையே அவ்வப்போது முரண்பாடுகளும், பிணக்குகளும் உண்டாவதும், அதனால் உயிர்கள் பலியாவதும் இயல்பான ஒன்றாக நிகழ்ந்து வருகிறது. இச்சூழலில் தேனிப்பகுதியில் வேலையில்லாமல் ஊர் சுற்றி வரும் முனீசுவரன் (விஜய் யேசுதாஸ்), காவல் துறையில் பணிக்குச் சேர்ந்தால் நிறைய ஊதியம் கிடைக்கும் என்னும் ஆசையில் ஓய்வு பெற்ற முன்னாள் படை வீரரும், தனது பெரியப்பாவுமான பாரதிராஜா பரிந்துரையில் காவல் துறையில் பணிக்குச் சேருகின்றார். காவல் துறைப்பயிற்சி முடிந்து விஜய் யேசுதால் தனது ஊருக்கு திரும்ப இருக்கும் சூழலில், தனது சொந்தப்பகுதியான தேனியில் அந்த இரண்டு சாதி பிரிவினருக்கும் முரண்பாடுகள் வலுத்து கலவரம் ஏற்படுகிறது. ஏற்பட்ட கலவரத்தை அடக்குவதற்காக புறப்பட்ட காவலர் குழுவில் முனீசுவரன் உள்ளார். சாதிக்கலவரத்தை அடக்க ஏற்படும் முயற்சியில் பல திடுக்கிடும் நிகழ்வுகள் ஏற்படுகின்றன. அந்த நிகழ்வுகள் என்னென்ன? முனீசுவரன் அந்த சாதிக்கலவரத்தை அடக்கினாரா? என்பதை விளக்குகின்றது படைவீரனின் கதைப்பின்னல்.  

## இசை
இப்படத்தில் எட்டு பாடல்களுக்கான இசையையும், பின்னணி இசையையும் கார்த்திக் ராஜா மேற்கொண்டுள்ளார். இப்படத்தின் பாடல்களை தனா, பிரியன், மோன்ராஜன் ஆகியோர் எழுதியுள்ளனர்.  

## திரைப்படப்பணிகள்
ஏப்பிரல் 2016-இல் இத்திரைப்படத்தின் உருவாக்கம் குறித்து இயக்குநர் தனா அறிவித்து, விஜய் யேசுதாஸ், பாரதிராஜா- இப்படத்தில் முன்னணி கதைப்பாத்திரங்களில் தோன்ற உள்ளதாக தெரிவித்தார். இவர் இயக்குநர் மணிரத்னத்திடம் பணியாற்றி உள்ளார். இத்திரைப்படம், 2018-இல் திரையரங்குகளில் வெளியானது.
# பென்னெட் தீவு



**பென்னெட் தீவு** *(Bennett Island)* என்பது அந்தமான் தீவுகளின் ஒரு தீவு ஆகும். இந்தியாவின் ஒன்றியப் பகுதியான அந்தமான் தீவுகளின் மூன்று மாவட்டங்களில் ஒன்றான. வடக்கு மற்றும் மத்திய அந்தமான் மாவட்டத்தின் நிர்வாகக் கட்டுப்பாட்டுக்குள் பென்னெட் தீவு அடங்குகிறது . போர்ட் பிளேயரில் இருந்து வடக்கே 130 கிலோ மீட்டர் தொலைவில் (81 மைல்) இந்த தீவு அமைந்துள்ளது.  

## புவியியல்

இண்டர்வியூ தீவு குழுவுடன் சேர்ந்தது பென்னெட் தீவு ஆகும். ஆசுடென் நீர்சந்திக்கு மேற்கில் பென்னெட் தீவு அமைந்து வடக்கு அந்தமான் தீவு மற்றும் மத்திய அந்தமான் தீவுகளை பிரிக்கிறது. செவ்வக வடிவாகவும் மிகத் தாழ்ந்தும் இத்தீவு காணப்படுகிறது.  

## நிர்வாகம்

அடுத்துள்ள இண்டர்வியூ தீவுடன் சேர்ந்து பென்னெட் தீவும் அரசியல் ரீதியாக மாயாபந்தர் தாலுக்காவிற்கு உட்பட்டு செயல்படுகின்றன .
# பன்



***பன்*** (Cyperus papyrus) என்பது சைப்பெரேசியே குடும்பத்தைச் சேர்ந்த பூக்கும் வகைக்குரிய ஒரு ஆகும். இது ஆழம் குறைந்த நீர் நிலைகளில் வளரும், கடினமான தண்டையுடைய பல்லாண்டு வாழக்கூடிய தாவரமாகும். இதன் தாயகம் ஆபிரிக்கா ஆகும்.  

இயற்கையில் இவை சூரிய ஒளி கிடைக்கக்கூடிய ஆற்றுப்படுக்கைகளிலும் சேற்று நிலங்களிலும் ஆபிரிக்கா, மடகஸ்கர், மத்திய தரைக்கடல் நாடுகள் என்பவற்றில் காணப்படும். இலங்கை, இந்தியா முதலான நாடுகளிலும் இயற்கையாக வளர்ந்திருக்கக் காணலாம்.
# நேபாள ஜனநாயக கூட்டாட்சிக் குடியரசு

2006 மக்கள் ஜனநாயகப் போராட்டத்தின் விளைவாக நேபாள அரசியலமைப்பு நிர்ணய மன்றம், 28 மே 2008ல் நேபாள நாட்டை சமயச்சார்பற்ற, **நேபாள ஜனநாயக கூட்டாட்சிக் குடியரசு** (**Federal Democratic Republic of Nepal**) என அறிவித்தது. இதனால் 240 ஆண்டுகால நேபாள மன்னராட்சி முடிவிற்கு வந்தது. மேலும் இதனை தற்காலிக நேபாள அரசியலமைப்புச் சட்டமும் உறுதிப்படுத்தியது.  

நேபாள ஜனநாயக கூட்டாச்சிக் குடியரசின் முதல் பிரதம அமைச்சராக கிரிஜா பிரசாத் கொய்ராலா 28 மே 2008 அன்று பொறுப்பேற்றார்.  
நேபாளி காங்கிரஸ் கட்சியின் கிரிஜா பிரசாத் கொய்ராலா 18 ஆகஸ்டு 2008 அன்று பிரதம அமைச்சர் பதவியிலிருந்து விலகியதால்,  
நேபாள கம்யுனிஸ்ட் கட்சி (மாவோயிஸ்ட்) கட்சியின் பிரசந்தா என்ற **புஷ்ப கமல் தகால்**, 18 ஆகஸ்டு 2008 அன்று பிரதம அமைச்சராக பதவியேற்றார்.  
|15 பிப்ரவரி 2018  
|நேபாளி காங்கிரஸ்  
|2017 செர் பகதூர் தேவ்பா அமைச்சரவை  
|-  
!|  
! 38  
|**கட்க பிரசாத் சர்மா ஒளி**  

|15 பிப்ரவரி 2018  
| பதவியில்  
|நேபாள கம்யுனிஸ்ட் கட்சி (மார்க்சிஸ்ட்-லெனினிஸ்ட் ஒன்றியம்)  
|2018 கே. பி. ஒளி அமைச்சரவை  
|}  

## இதனையும் காண்க
- 2006 நேபாள சனநாயக இயக்கம்
- நேபாளத்தின் வரலாறு
- நேபாள காலக் கோடுகள்
# லின்க்சு



**லின்க்சு** (Lynx) என்பது இணைய உலாவி ஆகும். இது லினக்சு வகைக் கணினிகளின் முனையத்தில் மட்டும் செயற்படும், பனுவல்(Text) வகை உலாவி ஆகும். இருப்பினும், தேர்ந்தெடுக்கப்பட்ட முனையத்தில் படங்களையும், ஆன்ட்ராய்டு போன்ற பிற இயக்குதளங்களிலும் இவ்வுலாவியின் வழியே இணையப் பக்கங்களைக் காணலாம். இவ்வுலாவி 1992ஆம் ஆண்டு கேன்சஸ் பல்கலைக்கழக மாணவர்களால், அவர்களின் பல்கலைக்கழகச் செய்திகளைப் பகிர்ந்து கொள்வதற்காக உருவாக்கப்பட்டது. எனினும், கடைசியாக 2017ஆம் வரை மேம்படுத்தப்பட்டு, உயிர்ப்புடன் செயல்பட்டு வருகிறது. இதன் உதவிக்குறிப்புகள் மூலம், தட்டச்சு பலகை வழியே 142 குறுக்குவிசைகளைப் பயன்படுத்தி இதனை எளிமையாகப் பயன்படுத்தலாம் என அறியமுடிகிறது. மேலும், 233 அமைப்பு வடிவாக்கமும் உள்ளன. பார்வைக்குறைபாடு உள்ளவர்கள், இந்த உலாவியைப் பயன்படுத்தி(text to speech) மிகுந்த பலனை அடைகின்றனர். முனையத்தினை மூடாமல், இந்த உலாவியில் இருந்து வெளிவர, <code>Ctrl + C</code> என்ற விசைகளைப் பயன்படுத்த வேண்டும்.
# குப்பத்து ராஜா (திரைப்படம்)



**குப்பத்து ராஜா ** (Padaiveeran) பாபா பாஸ்கர் இயக்கத்தில், சரவணன் சிராஜ், சரவணன் தயாரிப்பில், ஜி. வி. பிரகாஷ் குமார், இராதாகிருஷ்ணன் பார்த்திபன், பூனம் பஜ்வா ஆகியோரின் முன்னணிக் கதைப்பாத்திர நடிப்பில் வெளியான தமிழ்த் திரைப்படம். இத்திரைப்படம் ஜி. வி. பிரகாஷ் குமாரின் இசையில், மகேஷ் முத்துசாமியின் ஒளிப்பதிவில், பிரவீன் கே. எல் படத்தொகுப்பில் 2019-ஆம் ஆண்டில் வெளியானது.  

## நடிப்பு

- ஜி. வி. பிரகாஷ் குமார்
- பார்த்திபன்
- பாலக் லால்வாணி
- பூனம் பஜ்வா
- எம். எசு. பாசுகர்
- யோகி பாபு
- ஆர். என். ஆர் மனோகர்
- ஜாங்கிரி மதுமிதா

## இசை

இப்படத்தில் பாடல்களுக்கான இசையையும், பின்னணி இசையையும் ஜி. வி. பிரகாஷ் குமார் மேற்கொண்டார்.  

## திரைப்படப்பணிகள்
நடன இயக்குநர் பாபா பாஸ்கர், ஜி. வி. பிரகாஷ் குமாரின் நடிப்பில் தான் இயக்கப்போகும் புதிய திரைப்படத்திற்கான அறிவிப்பினை 2016-இல் அறிவித்தார். ஜி. வி. பிரகாஷ் குமாரின் இசையில், மகேஷ் முத்துசாமியின் ஒளிப்பதிவில், பிரவீன் கே. எல் படத்தொகுப்பில் இப்படம் உருவாகியது. பூனம் பஜ்வா இத்திரைப்படத்தில் ஆங்கிலோ இந்தியன் பாத்திரத்தில் நடித்தார். 1978-இல் ரசினிகாந்த் நடிப்பில் வெளியான குப்பத்து ராஜா என்னும் திரைப்படத்தின் தலைப்பே ஜி. வி. பிரகாஷ் குமாரின் நடிப்பில் உருவாகும் இப்படத்திற்குச் சூட்டப்பட்டுள்ளது. இத்திரைப்படத்தில் பார்த்திபன் முதன்மையான பாத்திரத்தில் நடித்தார்.
# பேத் வில்மன்


**பேத் வில்மன்** *(Beth Willman)* ஓர் அமெரிக்க வானியலாளர் ஆவார். இவர் பேரியல் அளக்கைத் தொலைநோக்கியின் இணை இயக்குநரும் ஆவார். இவர் முன்பு ஆர்வார்டு கல்லுரியில் வானியல் இணைப் பேராசிரியராக இருந்துள்ளார்.  

## கல்வி
இவர் வானியற்பியலில் கொலம்பியா பல்கலைக்கழகத்தில் இளங்கலைப் பட்டம் பெற்றார். பிறகு இவர் வாழ்சிங்டன் பலகலைக்கழகத்தில் வானியலில் முனைவர் பட்டம் பெற்றார். இவர் அண்டவியல், துகள் இயற்பியல் மையத்தில் ஜேம்சு ஆர்த்தர் அய்வுறுப்பினராக இருந்துள்ளார்.இவர் ஆர்வார்டு சுமித்சோனிய வானியற்பியல் மையத்தின் கிளே ஆய்வுறுப்பினராகவும் இருந்துள்ளார்.  

## ஆராய்ச்சி
இவர் தன் ஆய்வை அண்டவியலில் மேற்கொண்டார். இவர் அறியப்பட்ட புடவியில் பொலிவுகுன்றிய பால்வெளிகளை ஆய்வு செய்தார். இவர் தன் முதுமுனைவர் ஆய்வின்போது கண்டுபிடித்த வில்மன் 1 பால்வெளி இவரது நினைவாகப் பெயரிடப்பட்டுள்ளது.
# தியோடர் வொல்ப்காங் ஹான்ஸ்



**தியோடர் வொல்ப்காங் ஹான்ஸ்** (பிறப்பு 30 ஆக்டோபர் 1941) ஒரு ஜெர்மனிய இயற்பியலாளர் மற்றும் இயற்பியலில் நோபல் பரிசு பெற்றவர். இவர் 2005 ஆம் ஆண்டிற்கான இயற்பியலுக்கான நோபல் பரிசு ***சீரொளி அடிப்படையில் துல்லிய நிறமாலையியல் துறையில்*** செய்த ஆய்வுப் பணிக்காக கிடைத்தது. ஜான் லி.ஹால் மற்றும் ராய் கிளாபருடன் இணைந்து பரிசுத்தொகையில் நான்கில் ஒரு பகுதியை பகிர்ந்து பெற்றுக் கொண்டார்.  

## கல்வி மற்றும் ஆராய்ச்சிப்பணி
ஹான்ஸ் மேக்ஸ் பிளான்க் நிறுவனத்தின் குவான்டம் ஒளியியல் பிரிவின் இயக்குநராக இருந்தார் மற்றும் பரிசோதனை இயற்பியல் மற்றும் சீரொளி நிறமாலையியல் துறையில் பேராசிரியராக லுடுவிக் மேக்ஸ்மில்லன் பல்கலைகழகம், முனிச், ஜெர்மனியில் இருந்தார்.  

1960 ஆம் ஆண்டில் ஹான்ஸ் தனது பட்டயம் மற்றும் முனைவர் பட்டம் இரண்டையும் ரூபிரிசட்-கார்ல்ஸ் பல்கலைகழகம், ஹெடில்பர்க்கில் பெற்றார். அதனை தொடர்ந்து 1975 முதல் 1986 ஆம் ஆண்டு வரையில் ஸ்டான்போர்டு பல்கலைகழகம், கலிபோர்னியாவில் பேராசிரியராக இருந்தார். 1983 ஆம் ஆண்டு இவருக்கு தேசிய அறிவியல் கழகம் இயற்பியலுக்கான கோம்ஸ்டாக் விருது அறிவித்தது. 1986 ஆம் ஆண்டு பிரான்களின் நிறுவனத்தின் ஆல்பிரட் மைக்கேல்சன் பதக்கம் வழங்கப்பட்டது.
# ஹக் டேவிட் பொலிட்ஸர்



**ஹக் டேவிட் பொலிட்ஸர்** (பிறப்பு ஆகத்து 31,1949) ஓர் அமெரிக்க கலிபோர்னியா தொழில்நுட்ப நிறுவனத்தின் கோட்பாட்டு இயற்பியலாளர். இவர் 2004 ஆம் ஆண்டிற்கான இயற்பியலுக்கான நோபல் பரிசு டேவிட் கிராஸ் மற்றும் பிரான்க் வில்செக் ஆகியோருடன் இணைந்து  
குவைய நிறஇயக்கவியலில்(Quantum chromodynamics) அணுகு வழி சுதந்திரம் கண்டுபிடித்ததற்காக கிடைத்தது.  

## வாழ்க்கை மற்றும் ஆராய்ச்சிப்பணி
பொலிட்ஸர் அமெரிக்காவில் உள்ள நியூயார்க் நகரத்தில் பிறந்தார். இவரது பெற்றோர் ஆலன் மற்றும் வாலெரி பொலிட்ஸர் இருவரும் இரண்டாம் உலகப் போருக்குப் பிறகு செக்கோஸ்லோவாக்கியாவில் இருந்து அமெரிக்காவிற்கு புலம் பெயர்ந்தவர்கள். இவர்கள் இருவரும் மருத்துவர்கள். இவர் 1966 ஆம் ஆண்டில் பிரான்க்ஸ் அறிவியல் பள்ளியில் படித்தார். பின்னர் 1969 ஆம் ஆண்டில் மிச்சிகன் பல்கலைக்கழகத்தில் பட்டம் பெற்றார். 1974 ஆம் ஆண்டு ஹார்வார்டு பல்கலைக்கழகத்தில் முனைவர் பட்டம் (PhD) பெற்றார்.
# என். கோபாலசாமி அய்யங்கார்



**திவான் பகதூர் என். கோபாலசாமி அய்யங்கார்** (**N. Gopalaswami Ayyangar**), (31 மார்ச் 1882 &ndash; 10 பிப்ரவரி 1953),  
இவர் முதலில் ஜம்மு காஷ்மீர் இராச்சியத்தின் பிரதம அமைச்சராக 1937 - 1943 ஆண்டுகளில் பணியாற்றியவர்.  

பின்னர் 562 இந்திய சுதேச சமஸ்தானங்களின் சார்பாக இந்திய அரசியலமைப்பு நிர்ணய மன்றத்திற்கு தேர்ந்தெடுக்கப்பட்ட 93 உறுப்பினர்களில், ந. கோபாலசாமி அய்யங்காரும் ஒருவராவர். கோபாலசாமி அய்யங்கார், அம்பேத்கர் தலைமையிலான அரசியலமைப்புச் சட்ட வரைவோலை குழுவில் பணியாற்றியவர்.  

இந்திய நாடாளுமன்றத்தின் மாநிலங்களவை உறுப்பினராக தேர்ந்தெடுக்கப்பட்ட, கோபாலசாமி அய்யங்கார், இந்திய இரயில்வே மற்றும் போக்குவரத்து அமைச்சகத்தின் அமைச்சராக 1948 - 1952 ஆண்டுகளில் பணியாற்றியவர்.  

## கல்வி மற்றும் வாழ்க்கை
தஞ்சாவூரில் பிறந்த கோபாலசாமி அய்யங்கார், பள்ளிக்கல்வி, கல்லூரிக்கல்வி மற்றும் சட்டக்கல்வியை சென்னையில் முடித்தவர். 1904ல் சிறிது காலம் சென்னை பச்சையப்பா கல்லூரியில் உதவிப்பேரராசிரியராக பணிபுரிந்தார்.  

## பணிகள்
1905ல் சென்னை மாகாண குடிமைப் பணியில் 1905 முதல் 1919 முடிய துணை ஆட்சியராகப் பணிபுரிந்தார்.  
1920 மாவட்ட ஆட்சியராக பதவி உயர்வு பெற்றபின், 1921ல் உள்ளாட்சி அமைப்புகளின் தலைமைப் பதிவாளராக ஏழாண்டுகள் பணியாற்றினார். இவரது பணிக்காலத்தில் குண்டூர் மற்றும் இராமநாதபுரம் மாவட்டங்களில் ஊராட்சி அமைப்புகளை நிறுவினார்.  

1932 முதல் 1937 முடிய சென்னை மாகாண பொதுப்பணித் துறை மற்றும் வருவாய் குழுவின் உறுப்பினராக பணியாற்றினார்.  
இறுதியாக ஜம்மு காஷ்மீர் இராச்சியத்தின் பிரதம அமைச்சராக 1937 முதல் 1943 முடிய பணியாற்றினார். பின்னர் இந்திய அரசியலமப்பு நிர்ணய மன்றத்தின், அம்பேத்கர் தலைமையிலான அரசியலமைப்புச் சட்ட வரைவோலைக் குழுவில் பணியாற்றினார். ஜவகர்லால் நேரு தலைமையிலான அமைச்சரவையில் இரயில்வே மற்றும் போக்குவரத்துத் துறை அமைச்சராக 1948 முதல் 1952 வரை பணியாற்றினார். பின் 1952 - 1953ல் இந்தியப் பாதுகாப்புத் துறை அமைச்சராகப் பணியாற்றினார். கோபால்சாமி அய்யங்கார் சம்மு காசுமீர் மாநிலத்திற்கு இந்திய அரசியலமைப்பு சட்டம், பிரிவு 370 கீழ் சிறப்புத் தகுதிகள் பெற்றுக் கொடுத்தவர் ஆவார்
# சேலம் சௌடேஸ்வரி கல்லூரி



**சேலம் சௌடேஸ்வரி கல்லூரி** (Salem Sowdeswari College), பெரியார் பல்கலைக்கழகத்துடன் இணைவுபெற்று, கொண்டலாம்பட்டியில் செயல்படும் ஒரு கலை, அறிவியல் கல்லூரி.  

## அறிமுகம்
1975ஆம் ஆண்டு சேலம் மாவட்டம் கொண்டலாம்பட்டி பகுதியில் கிராம்புற மாணவர்களுக்கு சிறந்த கல்வி சேவையை வழங்குவதற்காக அங்கப்ப செட்டியார், கோவிந்தராஜ் செட்டியார் ஆகியோரல் இக்கல்லூரி தொடங்கப்பட்டது. இக்கல்லூரி தொடங்கப்பட்ட ஆண்டில் 100 மாணவர்களை மட்டுமே படித்தனர் தற்போது தோராயமாக 1500க்கும் மேற்பட்ட மாணவர்கள் இக்கலூரியில் பயின்று வருகின்றனர்.  

## படிப்புகள்
இக்கல்லூரியில் தமிழ்நாட்டு அரசின் உதவியுடனும் சுயநிதி என்னும் வகைப்பாட்டிலும் இளங்கலை, முதுகலை, ஆராய்ச்சிப்படிப்புகள் ஆகியன வழங்கப்படுகின்றன..